A wichtigs Grundprizip vo de Natuawissnschoftn is da Energiedahoidungssotz. Es sogt: Energie ko weda gschoffa no zastead wean. Energie ko nua umgwandld, transportiad und gspeichad wean. Beispuisweis ko Wind (kinetische Energie) duach a Windradl in elektrischn Strom umgwandld wean und dea wieda in Hitz (Weameenergie) ban Kocha usw. Zweng dem Energiesotz und zweng da Reibung is a Perpetuum mobile, a Maschiin de wo ewig ohne laffnde Enagiezuafuah rennd, ned megli.